Document ID: 32008R0455

ΚΑΝΟΝΙΣΜΌΣ (ΕΚ) αριθ. 455/2008 ΤΟΥ ΣΥΜΒΟΥΛΊΟΥ
της 26ης Μαΐου 2008
για την κατάργηση του κανονισμού (ΕΚ) αριθ. 752/2007 για τη διαχείριση ορισμένων περιορισμών κατά την εισαγωγή ορισμένων προϊόντων χάλυβα από την Ουκρανία
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,
την πρόταση της Επιτροπής,
Εκτιμώντας τα ακόλουθα:
(1)
Την 1η Μαρτίου 1998 τέθηκε σε ισχύ η συμφωνία εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ουκρανίας, αφετέρου (1), εφεξής «ΣΕΣ».
(2)
Το άρθρο 22 παράγραφος 1 της ΣΕΣ προβλέπει ότι το εμπόριο ορισμένων προϊόντων χάλυβα διέπεται από τον τίτλο III της εν λόγω συμφωνίας, με εξαίρεση το άρθρο 14, και από τις διατάξεις συμφωνίας για ποσοτικές ρυθμίσεις.
(3)
Στις 18 Ιουνίου 2007, συνήφθη μια τέτοια συμφωνία για το εμπόριο ορισμένων προϊόντων χάλυβα μεταξύ της Ευρωπαϊκής Κοινότητας και της κυβέρνησης της Ουκρανίας (2), εφεξής καλούμενη «η συμφωνία».
(4)
Στις 30 Μαΐου 2007, το Συμβούλιο εξέδωσε τον κανονισμό (ΕΚ) αριθ. 752/2007 του Συμβουλίου για τη διαχείριση ορισμένων περιορισμών κατά την εισαγωγή ορισμένων προϊόντων χάλυβα από την Ουκρανία (3) με στόχο την εφαρμογή της συμφωνίας.
(5)
Στο άρθρο 10 παράγραφος 4 της συμφωνίας ορίζεται ότι, στην περίπτωση που η Ουκρανία προσχωρήσει στον Παγκόσμιο Οργανισμό Εμπορίου πριν από τη λήξη της συμφωνίας, η συμφωνία παύει να ισχύει και οι ποσοτικοί περιορισμοί καταργούνται από την ημερομηνία της προσχώρησης.
(6)
Στις 16 Μαΐου 2008, η Ουκρανία έγινε μέλος του Παγκόσμιου Οργανισμού Εμπορίου.
(7)
Την εν λόγω ημερομηνία ο κανονισμός για την εφαρμογή της συμφωνίας κατέστη άνευ αντικειμένου.
(8)
Για λόγους σαφήνειας, κρίνεται, συνεπώς, αναγκαίο να καταργηθεί ο κανονισμός (ΕΚ) αριθ. 752/2007,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 752/2007 καταργείται.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαΐου 2008.

Labels: 18
3
15
1